钦定古今图书集成/明伦汇编/氏族典/第265卷 > 王建立
## 钦定古今图书集成/明伦汇编/氏族典/第265卷 > 王建立

按《五代史王建立传》：“建立，辽州榆社人也。唐明宗为
代州刺史，以建立为虞候将。明宗自魏反，犯京师，曹
皇后、王淑妃皆在常山，建立杀常山监军，并其守兵，
明宗家属因得无患。由是明宗益爱之，以为成德军
节度副使。已而拜节度使，检校太尉、同中书门下平
章事，召为右仆射同中书门下平章事，判三司事。久”
之称疾，乃出为平卢军节度使，又徙上党。建立，求解
职，乃以太子少保致仕。废帝立，复起为天平军节度
使。晋高祖时徙镇平卢，又徙昭义，累封韩王。卒，年七
十，赠尚书令。